Wilco Louw deur Bokke opgeroep ná Coenie arm breek | Maroela Media
Coenie Oosthuizen – gebreekte arm. (Foto: GB Jordaan)
Wilco Louw sluit hom Maandagaand by die Springbokspan in Auckland aan.
Die Stormers en Westelike Provinsie se vaskop is na Nieu-Seeland ontbied nadat die Bokke se nommereen-vaskop, Coenie Oosthuizen, Saterdag sy arm in die wedstryd teen die Wallabies gebreek het.
Trevor Nyakane, wat Saterdag op die bank was, is ná net vyf minute se aksie met ŉ oogbesering van die veld af nadat hy Oosthuizen in die 70ste minuut vervang het. Oosthuizen het toe vir die laaste vyf minute weer op die veld gekom toe Nyakane moes afgaan.
Geen verdere inligting is oor Oosthuizen se besering bekend nie. Hy sal by sy terugkeer ŉ spesialis in Durban spreek.
Louw, wat nog geen toetsrugby gespeel het nie, het Saterdagmiddag nog vir die WP gespeel toe hulle die Vrystaat Cheetahs met 57-14 in ŉ Curriebekerwedstryd geklop het. Hy het ná die wedstryd gehoor hy is deur die Bokke opgeroep.
Ruan Dreyer en Nyakane is die huidige vaskopstutte in die Bokgroep.
Pierre Francois Massyn · 1 jaar gelede
Die eerste keer sedert 1937 sak daar weer ‘n Louw teen NZ in die voorry. Boy Louw was deel van die 1937 wenspan. En Pieter-Steph du Toit is die kleinseun van Piet “Spiere” du Toit was die All Blacks in 1960 pap geskrum het. Gaan die geskiedenis homself herhaal? Bron: Springbok Rugby-Vasva, sel 082 900 9253